fr fr hu hu hu hu hu fr pl hu hu hu hu en hu hu hu hu fr hu ja hu hu hu fr hu de hu fr hu hu en hu en hu sk hu en hu de hu en hu en hu hu hu en hu nl hu hu hu en en hu hu hu hu hu hu hu hu hu hu hu hu fr fr en en en en en en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu fr en hu cs cs hu hu hu hu hu hu fr en hu hu en hu hu hu hu hu en hu hu fr de es pl fr hu cs hu hu hu hu it hu hu hu en en hu de en hu hu it hu hu hu en en hu nl es fr en hu en en hu hu hu hu it hu hu hu hu fr en hu nl en hu fr en hu hu cs hu en en hu fr en hu hu hu hu en it fr en fr en en en en fr fr en hu hu hu it hu hu hu cs hu en hu nb en cs hu en hu hu en cs hu ca hu de en cs hu en hu fr en cs hu en hu fr es cs hu en hu hu en da hu en hu ro en cs hu sv hu hu hu cs hu en hu sl en cs hu en hu hu cs cs hu es hu hu cs cs hu en hu sl cs cs hu en hu hu sl cs hu en hu fr cs cs hu en hu hu cs cs hu hu es sq cs cs hu sv hu nl en cs hu en hu cs en cs hu hu hu de en hu cs hu hu hu en cs hu da hu en hu en en cs hu en hu en en da hu en hu en en cs hu hu hu hu cs da hu hu hu en cs da hu hu hu hu cs da hu hu hu fr en hu cs hu en hu de en hu cs hu en hu fr hu cs hu en hu sv en hu hu it hu hu hu cs hu en hu hu cs cs hu en hu lv en cs hu en hu en cs cs hu en es hu cs cs hu en es es cs cs hu en hu nl es hu da hu en hu hu cs cs hu en hu nl en cs hu en hu sl cs cs hu fr fr tr cs cs hu hu hu fr cs hu cs en en hu hu cs hu cs hu en hu en cs cs hu en hu en en cs hu es hu en es cs hu en hu fr en cs hu fr fr fr es cs hu en hu sk en cs hu hu hu pl cs cs hu en hu eo en da hu en hu sk en cs hu en es it en da hu en hu pl en cs hu de hu tr cs da hu en es en es hu hu hu it it fr en fr fr fr fr en fr fr hu hu hu it hu en hu hu cs hu en hu en de hu sl cs hu en hu lv id cs hu hu hu it hu en hu hu cs hu en hu lv en en en cs hu en hu en en en cs hu hu hu it hu hu hu cs hu hu hu de en cs hu sv hu it cs cs hu es hu en en cs hu de hu de en hu hu en en de en en hu hu hu hu hu hu hu hu hu fr en en hu en fr en hu nl hu it hu pt fr hu en hu en hu hu hu hu en hu hu hu ca hu en hu nl fr hu eo hu it hu cs hu sl en hu eo hu cs hu cs hu en fr hu nl hu de hu cs hu en fr hu hu hu hbs_lat hu cs hu en fr hu nl hu en hu sk hu en fr hu lv hu tr hu nl hu cs en hu hbs_lat en hu hu hu fr en hu eo hu nl hu en hu hu en hu de hu hu hu fr hu hu en hu en hu hu hu hu hu en de hu hu en en en hu en en de en en hu hu en hu hu en hu hu en hu hu en hu fr en en en hu fi fi lt fr hu fr de hu hu en lt hu hu en lt lt hu pl nl en en hu hu cs sv hu ca lt lt hu ca hbs_lat hu hu ca pl en fr hu nl sk de hu cs pl en hu hu es cs hu cs sv sv hu hu it fr fr fr fr en fr en fr fr fr fr en en en en hu en nl it fr fr nl it nl hu fr nl en en hu en fr en fr en en en nl en hu hu fr fr fr fr en fr en fr fr fr fr en en en en de hu en en en en en en en en en th en en en en en de hu sv en sv en pt en sv sv en en en en en en en en hu sv sv en sv sv sv sv sv sv sv sv sv sv sv sv en hu sv en en en en ko en en cs sv en sv en en en en hu en en en en en en en en en en en en en en en en hu en en sv de fr fr fr sv en en en sv sv fr en fr en hu hu hu hu hu hu en en en en fr en fr en en en fr da fr en fr fr oc sv en en fr fr oc fr fr en fr fr fr sv en en fr fr oc sv fr en sv sv ca fr fr en en en zh en fr en en en oc fr fr en en en fr de en en sv sv en de en en sv sv de de en en sv fr fr cs en en en en de da de en it fr fr cs da hu hu fr fr fr en fr en fr fr fr fr en en en en hu sv nl cs cs cs cs cs cs cs cs cs cs cs bg hu hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en cs de hu en en en en pl hu es pl en en en pl nl cs pl pl en pl hu pl lt en pl en pl hu es pl hu hu hu en cs de hu en en en en en en it en it en it de en de hu de en en en es en es en nl en fr en en en nl cs en pl en en pl en nl hu en cs de hu en en en en en en en en en en en en en en en en en hu de en hu en en en en en en fr en en en nl en pl en en en es hu en hu en pl hu hu sk hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en nl ar arz en az ru bg hbs_lat ca hbs_lat da de el ca es et eu fa fi nn fr de lt he hi hbs_lat hy id fr es it ja ka kk ko lv en ml mr ms nl nb pl pt ro ru en hbs_lat en sk sl hbs_lat sv ta th tr fy uz vi zh da zh zh hu hu hu hu hu hu hu hu hu hu
A Wikipédiából, a szabad enciklopédiából
Ez a közzétett változat, ellenőrizve: 2021. június 29.
Ugrás a navigációhoz Ugrás a kereséshez
1990. július 11. (32 éves)
No. 1 (2010. október 11.)
Danish Sports Name of the Year (2010)
* Legjobb helyezés a világranglistán
A Wikimédia Commons tartalmaz Caroline Wozniacki témájú médiaállományokat.
Caroline Wozniacki (Odense, 1990. július 11. –) lengyel származású dán hivatásos teniszezőnő, világelső, Australian Open-győztes, egyéniben világbajnok (2017), junior Grand Slam-tornagyőztes.
Egyesben juniorként 2006-ban megnyerte a wimbledoni teniszbajnokságot. A felnőttek mezőnyében első egyéni WTA-tornáját 2008-ban nyerte meg Stockholmban. Összesen 30 WTA-tornán győzött egyéniben, a Grand Slam-diadal a 2018-as Australian Openen sikerült neki először. Pályafutása másik legnagyobb sikereként megnyerte a 2017-es WTA Finalst, amely a női tenisz világbajnoki címének számít. 2010 októberétől – egy hét megszakítással – 67 héten át folyamatosan vezette a világranglistát, világelsőségét 2018. január 29-én szerezte vissza, és újabb négy hétig, 2018. február 25-ig, ezzel összesen 71 héten át birtokolta.
A 2016. évi nyári olimpiai játékok nyitóünnepségén a dán olimpiai csapat zászlóvívője.[1]
2019 decemberében bejelentette, hogy a 2020-as Australian Open után visszavonul a profi tenisztől.[2] Az utolsó profi mérkőzésére január 24-én került sor, amikor az Australian Open 3. körében vereséget szenvedett a tunéziai Unsz Dzsábirtól.[3]
3 Junior Grand Slam döntői
5 Év végi bajnokságok döntői
9 Részvételei az év végi bajnokságokon
2017 novemberében bejelentette eljegyezését az amerikai David Lee profi kosárlabdázóval. David Lee a New York Knicks, a Golden State Warriors, a Boston Celtics, a Dallas Mavericks és a San Antonio Spurs játékosa volt az NBA-ben. 2015-ben az NBA-győztes Golden State Warriors játékosa volt, és két alkalommal választották be az NBA All-Star csapatába.[4] 2019 júniusában Toszkánában házasságot kötöttek.[5]
Szülei hivatásos sportolók voltak. Édesapja, Piotr Wozniacki profi labdarúgóként játszott, édesanyja, Anna Wozniacki pedig a lengyel röplabda-válogatottnak volt a tagja. A család a '80-as években költözött Dániába, amikor Piotr egy odensei klubba igazolt. Itt született meg Caroline is, aki már nagyon korán elkezdett sportolni. Négy évvel idősebb bátyját követve előbb a focival és az úszással próbálkozott, majd hétéves korában teniszezni kezdett, amit azonnal megszeretett. Ettől fogva gyakran órákig ütögetett apjával és testvérével a helyi teniszklubban, a Koppenhága közelében található Køgében. Egy idő után pedig a tanulás mellett elkezdett versenyekre is járni.[6]
A tenyerese stabil, bár nem túl erős. Legjobb fegyvere a fonák, amellyel gyakran képes meglepni ellenfeleit. A röptejáték nem az erőssége, nem nagyon szeret feljönni a hálóhoz. Ha mégis megteszi, főleg fonákkal üt a labdába. A szervája többnyire megbízható, gyakran szerez vele pontokat, de a mozgáskoordináción még van javítanivaló.
Okosan játszik a pályán, jó stratégiát szokott választani ellenfeleivel szemben. Jól variálja a játékot, és remekül védekezik. A védekező játékstílus paradox módon a gyengéje is egyben, mert gyakran nem képes másképpen teniszezni, s ez rendkívül fárasztó tud lenni egy hosszabb versenyen, például egy Grand Slam-tornán.
Állóképessége mindenesetre kiváló, jól szokta bírni a mérkőzéseket. Indulósebessége remek, gyorsan képes reagálni a pályán történtekre. Mentálisan a legerősebb teniszezők közé tartozik, jól viseli a kiélezett helyzeteket, és nem ismer elveszett labdát.[7]
Első tornáját egyéniben 14 évesen Tokióban nyerte meg, majd 2005-ben a floridai Orange Bowlon sem talált legyőzőre.[8] Legnagyobb sikerét 2006-ban érte el, amikor egyesben megnyerte a lányok wimbledoni tornáját, a döntőben a szlovák Magdaléna Rybárikovát legyőzve. Ugyanebben az évben az Australian Openen egyéniben, a Roland Garroson párosban is döntőt játszott.[9] Előbbi tornán a nála egy évvel fiatalabb orosz Anasztaszija Pavljucsenkovától szenvedett vereséget (1–6, 6–2, 6–3).[10]
Ebben az évben mutatkozott be a felnőttek között. Egy héttel a 15. születésnapja után szabadkártyával elindult az amerikai Cincinnatiben rendezett Tier III-as tornán, de az első fordulóban vereséget szenvedett a későbbi győztes, első kiemelt svájci Patty Schnydertől (6–3, 6–0). Néhány héttel később elindult a Tier IV-es stockholmi versenyen, de ott is az első körben kapott ki. Ebben az esztendőben a felnőttek között nem is próbálkozott többször.
A 2006-os wimbledoni juniorverseny döntőjében
Februárban Memphisben, egy Tier III-as tornán ragadott legközelebb ütőt, s itt már sikerült megnyernie két mérkőzést. A negyeddöntőben a későbbi győztes, harmadik kiemelt svéd Sofia Arvidsson győzte le (7–5, 6–4). Az ezt követő hónapokban inkább ITF-tornákon indult, s áprilisban az olaszországi Civitavecchiában csak a döntőben kapott ki a német Martina Müllertől (6–1, 6–1).
Miközben Wimbledonban megnyerte a juniorok tornáját, szabadkártyával a felnőttek között is elindult, de a selejtező első fordulójában vereséget szenvedett a japán Szaeki Mihótól. Szeptemberben a Tier IV-es szöuli tornán sikerült neki először egy WTA-versenyen a főtáblára jutnia szabadkártya nélkül, a selejtezőből indulva, de az első fordulóban éppen az első kiemelt, korábbi világelső svájci Martina Hingisszel került szembe, aki két játszmában legyőzte őt (6–3, 6–2). Október végén viszont az isztambuli ITF-torna döntőjében a második kiemelt német Tatjana Maleket 6–2, 6–1-re legyőzve megszerezte a felnőttek között első tornagyőzelmét.
Ez az év rögtön két ITF-torna megnyerésével indult. Februárban először az olaszországi Ortiseiben, a selejtezőből indulva győzte le a döntőben a hetedik kiemelt olasz Alberta Briantit (4–6, 7–5, 6–3), majd Las Vegasban a japán Morigami Akiko felett aratott győzelmet (6–3, 6–2). Március végén kevés híján ismét nyert, de az olaszországi Latinában rendezett ITF-torna fináléjában kikapott az osztrák Yvonne Meusburgertől (7–5, 4–6, 6–3). Áprilisban a portugáliai Estorilban rendezett torna második fordulójában az ekkor még német színekben versenyző, későbbi győztes Arn Grétától kapott ki (6–2, 3–6, 6–3).
Jó ranglista-helyezésének köszönhetően (106.) a Roland Garroson már főtáblás volt, de az első fordulóban kikapott a francia Nathalie Dechytől [6–2 6–7(3) 6–0]. Wimbledonban a második körig jutott, ahol az olasz Mara Santangelo győzte le [6–0, 7–6(4)], de ez is elég volt ahhoz, hogy július 9-én bekerüljön a világranglistán az első százba. A US Openen szintén a második fordulóig jutott, a francia Alizé Cornet verte meg (6–2, 6–1). WTA-tornán addigi legjobb eredményét érte el októberben, amikor a tokiói Tier III-as versenyen az elődöntőig jutva kapott ki az első kiemelt amerikai Venus Williamstől (6–3, 7–5).
Először vett részt az Australian Openen a felnőttek között, és három mérkőzést sikerült is megnyernie. A nyolcaddöntőben a szerb Ana Ivanović győzte le [6–1, 7–6(2)]. Ezt követően Budapesten versenyzett, mivel a SYMA-csarnokban rendezték a Fed-kupa Euro-afrikai zónájának mérkőzéseit.[11]
Ebben az évben már alig volt olyan verseny, amelyiken ne nyert volna legalább egy mérkőzést. Februárban a Tier I-es dohai tornán a negyeddöntőben állította meg a későbbi győztes, negyedik kiemelt orosz Marija Sarapova (6–0, 6–1). Ezen a versenyen sikerült először legyőznie egy Top 10-es játékost, mivel a 2. fordulóban megverte az akkor a világranglista kilencedik helyén álló francia Marion Bartolit (6–2, 6–3). Február végén a memphisi tornán a negyeddöntőben kapott ki a későbbi győztes, negyedik kiemelt amerikai Lindsay Davenporttól (6–0, 6–2). Ez volt az első WTA-verseny, amelyen kiemeltként (6.) indulhatott el.
Márciusban a két nagy tornán, Indian Wellsben és Miamiban is három mérkőzést nyert meg. A nyolcaddöntőkben a második kiemelt orosz Szvetlana Kuznyecova (6–2, 6–3), illetve a hatodik kiemelt Venus Williams (6–3, 6–3) győzték le őt. A Roland Garroson először volt kiemelt egy Grand Slam-tornán (30.): a harmadik körben a második kiemelt Ana Ivanovićtól kapott ki (6–4, 6–1). Wimbledonban is a harmadik fordulóban esett ki, szintén egy szerb játékossal, a második kiemelt Jelena Jankovićcsal szemben (2–6, 6–4, 6–2).
Augusztus elején Stockholmban sikerült megnyernie élete első WTA-tornáját. A döntőben az orosz Vera Dusevinát győzte le (6–0, 6–2), s ezzel ő lett az első dán teniszező, aki egyéniben WTA-tornát nyert. Részt vett a pekingi olimpián is, ahol két mérkőzésen bizonyult jobbnak ellenfeleinél. A nyolcaddöntőben a későbbi győztes, ötödik kiemelt orosz Jelena Gyementyjevától kapott ki [7–6(3), 6–2].
Ezt követően megnyerte második WTA-tornáját is. A Tier II-es New Haven-i verseny fináléjában az első kiemelt orosz Anna Csakvetadzénál bizonyult jobbnak (3–6, 6–4, 6–1). A US Openen először jutott el egy Grand Slam-torna nyolcaddöntőjéig, Jelena Janković állította meg (3–6, 6–2, 6–1).
Szeptemberben a Tier II-es pekingi tornán, oldalán a spanyol Anabel Medina Garriguesszel megszerezte élete első WTA-győzelmét párosban. A döntőben a Han Hszin-jün–Hszü Ji-fan kínai párost győzték le (6–1, 6–3). Ugyanezen a tornán már az első fordulóban búcsúzott, s éppen párospartnere győzte le 7–6(3) 6–4-re.
Az októberi Tier III-as tokiói tornán – első kiemeltként – ezúttal sikerült túljutnia az elődöntőn, és a döntőben meg is verte az észt Kaia Kanepit (6–2, 3–6, 6–1).[12] Október végén Luxembourgban ismét finálét játszhatott, de vereséget szenvedett Jelena Gyementyjevától [2–6, 6–4, 7–6(4)]. Novemberben megnyerte negyedik ITF-tornáját, amelyet szülővárosában, Odensében rendeztek. A döntőben a svéd Sofia Arvidsson ellen diadalmaskodott (6–2, 6–1). Ekkor indult utoljára ITF-tornán.
A 2009-es US Openen
Az év eleji versenyeken mindkétszer a negyeddöntő jelentette számára a végállomást. Aucklandben az orosz Jelena Vesznyinától kapott ki (6–3, 0–6, 6–3), míg a Sydney-ben rendezett Premier tornán az első kiemelt amerikai Serena Williamstől [6–7(5) 6–3 7–6(3)]. Az Australian Openen ezúttal két mérkőzést sikerült megnyernie, a harmadik fordulóban a hazai színekben versenyző Jelena Dokićtól kapott ki (3–6, 6–1, 6–2).
A memphisi tornán – első kiemeltként – a döntőbe jutott, de ott legyőzte őt a második kiemelt fehérorosz Viktorija Azaranka (6–1, 6–3). Párosban azonban, éppen Azarankával az oldalán, sikerült megnyernie a versenyt. A fináléban a Juliana Fedak–Michaëlla Krajicek ukrán-holland párost győzték le 6–1, 7–6(2)-ra. Márciusban Indian Wellsben és Miamiban egyaránt a negyeddöntőig jutott. Előbbi tornán a negyedik kiemelt orosz Vera Zvonarjovától (6–4, 6–2), utóbbin a nyolcadik kiemelt, szintén orosz Szvetlana Kuznyecovától szenvedett vereséget [6–4, 6–7(5), 6–1].
Az áprilisi Ponte Vedra Beach-i International tornán azonban már nem talált legyőzőre, s a döntőben 6–1, 6–2-re verte a kanadai Aleksandra Wozniakot. Ez volt a negyedik egyéni WTA-győzelme, egyben az első trófeája egy salakos versenyen. Egy héttel később a charlestoni Premier tornán szintén a fináléig jutott, de ott kikapott a német Sabine Lisickitől (6–2, 6–4). Májusban a madridi Premier Mandatory tornán ismét döntőt játszhatott, de ezúttal is vereséget szenvedett, mégpedig az akkori világelső orosz Gyinara Szafinától (6–2, 6–4). Ennek ellenére a következő héttől (május 18.) már a legjobb tíz között volt a világranglistán.
A 2009-es Roland Garros – női egyesRoland Garroson tizedik kiemelt létére a harmadik fordulóban meglepetésre kikapott a román Sorana Cîrsteától [7–6(3), 7–5]. A júniusi füves pályás eastbourne-i versenyen sikerült javítania, és a döntőben 7–6(5), 7–5-re verte a francia Virginie Razzanót, megszerezve ezzel pályafutása ötödik egyéni WTA-győzelmét. A wimbledoni Grand Slam-tornán három mérkőzést nyert, a nyolcaddöntőben Sabine Lisickitől kapott ki (6–4, 6–4). Júliusban a svédországi Bastadban rendezett International tornán újra eljutott a döntőig, de vereséget szenvedett a spanyol María José Martínez Sáncheztől (7–5, 6–4).
Az augusztusi New Haven-i Premier tornát azonban megnyerte, s ezzel megvédte egy évvel korábban szerzett bajnoki címét. A fináléban Jelena Vesznyinát győzte le (6–2, 6–4). A US Openen – pályafutása során először – egészen a döntőig jutott, ott azonban kikapott a szülés után visszatérő belga Kim Clijsterstől (7–5, 6–3). Ezzel Wozniacki lett az első dán teniszező, akinek sikerült bejutnia egy Grand Slam-torna döntőjébe az Open Era kezdete, vagyis 1968 óta.
Az év hátralevő részében a legjobb eredménye egy elődöntő volt októberben az oszakai International tornán, ahol az ausztrál Samantha Stosurtól kapott ki (6–0, 4–6, 6–4). Az ezt követő luxembourgi torna első fordulójában 7–5, 5–0-ra vezetett a hazai színekben versenyző Anne Kremer ellen, amikor combsérülésre hivatkozva feladta a mérkőzést. A sajtó fogadási csalást emlegetett, ugyanis édesapja a második szettben 3–0-nál – az internetes közvetítésben is jól hallhatóan – bekiabálta neki lengyelül, hogy adja fel a mérkőzést. A még lejátszott két játék alatt pedig rengeteg fogadás érkezett az internetes fogadási irodákban az egyébként esélytelen Kremer győzelmére. Wozniacki tagadta a vádakat.[13][14]
A szezon végén részt vett a katari Dohában rendezett világbajnokságon, ahol a csoportmérkőzések során legyőzte az orosz Vera Zvonarjovát [6–0, 6–7(3), 6–4] és a fehérorosz Viktorija Azarankát (1–6, 6–4, 7–5), majd kikapott a szerb Jelena Jankovićtól (6–2, 6–2). Az elődöntőben az amerikai Serena Williams ellen 6–4, 0–1-es hátránynál feladta a mérkőzést.
Első tornája Sydney-ben volt, s az első fordulóban kikapott a kínai Li Nától (2–6, 6–3, 6–2). Az Australian Open nyolcaddöntőjében ugyancsak Li Na állította meg (6–4, 6–3). Indian Wellsben bejutott a döntőbe, ahol kikapott a szerb Jelena Jankovićtól (6–2, 6–4). Miamiban a negyeddöntőben győzte le a belga Justine Henin 6–7(5) 6–3 6–4-re.
Áprilisban sikerült megvédenie a címét a Ponte Vedra Beach-i versenyen, ahol a fináléban a fehérorosz Volha Havarcovát múlta felül 6–2, 7–5-re. Az ezt követő charlestoni tornán bejutott az elődöntőbe, ahol az orosz Vera Zvonarjova volt az ellenfele. Az első szett egyik hosszú labdamenetének végén (2–4, 30–30-nál) Wozniacki egy rövidítést próbált elérni, de ütés közben a salakon letapadt és aláfordult a jobb bokája. Ápolás után még megpróbálta folytatni a mérkőzést, de 2–5-nél feladta.[15][16][17]
A komolynak látszó sérülés ellenére két héttel később Stuttgartban újra elindult egy tornán, de még látszott a mozgásán, hogy nem jött teljesen rendbe,[18] és a második fordulóban (az elsőben erőnyerő volt) simán ki is kapott a cseh Lucie Šafářovától (6–4, 6–4). A következő három tornáján (Róma, Madrid, Varsó) egy-egy mérkőzést már sikerült nyernie, de újabb komolyabb eredményt csak a sérülése után öt héttel kezdődő Roland Garroson tudott elérni. Ekkor - pályafutása során először – bejutott a negyeddöntőbe, ahol a későbbi győztes olasz Francesca Schiavonétól kapott ki 6–2, 6–3-ra. A wimbledoni tornán – megismételve előző évi eredményét – a nyolcaddöntőig jutott, a cseh Petra Kvitová győzte le 6–2, 6–0-ra.
Az év hátralevő hónapjaiban szinte megállíthatlannak bizonyult. Augusztus elején a koppenhágai International tornán megnyerte pályafutása nyolcadik WTA-tornáját. A döntőben a cseh Klára Zakopalovát győzte le 6–2, 7–6(5)-ra. Egy héttel később az amerikai Cincinnatiben rendezett Premier 5-ös tornán a harmadik fordulóban kikapott a francia Marion Bartolitól (6–4, 6–1), de újabb egy héttel később megnyerte a szintén Premier 5-ös montreali versenyt, amelynek fináléjában Vera Zvonarjovát győzte le (6–3, 6–2). Egy héttel ez után pedig ismét megvédte bajnoki címét New Havenben. A döntőben az orosz Nagyja Petrovát múlta felül 6–3, 3–6, 6–3 arányban. A US Openen nem sikerült megismételnie előző évi teljesítményét, mert az elődöntőben kikapott Vera Zvonarjovától (6–4, 6–3).
A szeptember végén kezdődő tokiói Toray Pan Pacific Openen aztán ismét mindenkinél jobbnak bizonyult, s a döntőben legyőzte az orosz Jelena Gyementyjevát (1–6, 6–2, 6–3). Egy héttel később Pekingben megnyerte eddigi legrangosabb tornáját is. A Premier Mandatory besorolású, 4 és fél millió dollár összdíjazású verseny döntőjében megint Vera Zvonarjovával találkozott, és 6–3, 3–6, 6–3-ra legyőzte. Ezt követően (október 11-én) átvette a vezetést a világranglistán.
A szezon végi dohai világbajnokságon ezúttal is részt vett. Csoportjában legyőzte Francesca Schiavonét (3–6, 6–1, 6–1) és Jelena Gyementyjevát (6–1, 6–1), s kikapott Samantha Stosurtól (6–4, 6–3). Az elődöntőben Vera Zvonarjovát verte 7–5, 6–0-ra, a döntőben azonban vereséget szenvedett Kim Clijsterstől (6–3, 5–7, 6–3).
A 2011-es Australian Openen
Első mérkőzését ebben az évben is Sydney-ben játszotta, s a második fordulóban (az elsőben erőnyerő volt) kikapott a szlovák Dominika Cibulkovától (6–3, 6–3). Az Australian Openen elérte eddigi legjobb eredményét, miután az elődöntőig jutott, ahol az előző esztendőhöz hasonlóan most is Li Nától szenvedett vereséget (3–6, 7–5, 6–3).
A februárban rendezett dubaji Premier tornán megszerezte pályafutása tizenharmadik WTA-győzelmét. A döntőben Szvetlana Kuznyecovát győzte le 6–1, 6–3-ra. Egy héttel később Dohában újra a bajnoki címért játszhatott, de a fináléban kikapott Vera Zvonarjovától (6–4, 6–4). Indian Wellsben ismét nyerni tudott, ezúttal Marion Bartolit győzte le a döntőben (6–1, 2–6, 6–3). Miamiban a nyolcaddöntőben szenvedett vereséget a német Andrea Petkovićtól (7–5, 3–6, 6–3).
Az előző évi sérülése színhelyéről, Charlestonból ezúttal kellemesebb emlékekkel térhetett haza, ugyanis áprilisban itt szerezte meg pályafutása tizenötödik WTA-győzelmét. A döntőben Jelena Vesznyinát győzte le (6–2, 6–3). Két héttel később Stuttgartban is sikerült a fináléba jutnia, de ott kikapott a német Julia Görgestől [7–6(3), 6–3]. Májusban Madridban a harmadik fordulóban búcsúzott a küzdelmektől, miután Görges ezúttal is legyőzte őt (6–4, 1–6, 6–3), Rómában pedig az elődöntőben állította meg a későbbi győztes Marija Sarapova (7–5, 6–3). A májusi brüsszeli Premier tornán megszerezte tizenhatodik WTA-tornagyőzelmét is, a döntőben a kínai Peng Suajt verve 2–6, 6–3, 6–3-ra.
Az év második Grand Slam-tornáján, a Roland Garroson, két mérkőzést nyert meg. A harmadik fordulóban azzal a Daniela Hantuchovával játszott, akit addigi három egymás elleni mérkőzésükön mindig szettveszteség nélkül sikerült legyőznie, ezúttal azonban a szlovák játékos nyert két sima játszmában.[19]
A számára hazai pályán, Koppenhágában megrendezett júniusi International tornán megszerezte tizenhetedik WTA-győzelmét is egyéniben, miután a döntőben 6–1, 6–4-re legyőzte a cseh Lucie Šafářovát.
Wimbledonban a korábbi évekhez hasonlóan ezúttal is a negyedik körben esett ki. Dominika Cibulková győzte le őt 1–6, 7–6(5), 7–5-re. Båstadban a második fordulóban vállsérülés miatt 6–2, 0–1-nél feladta a mérkőzést a svéd Sofia Arvidsson ellen.[20]
Torontóban és Cincinnatiben is meglepetésre már az első mérkőzésén kikapott Roberta Vincitől, illetve a világranglistán csupán a 87. helyen álló Christina McHale-től. A cincinnati verseny ideje alatt meghatározó döntést hozott pályafutásában, mivel az egyre feszültebb kapcsolatuk miatt szakított édesapjával, Piotr Wozniackival mint edzővel, aki gyermekkora óta segítette lánya karrierjét.[21] A szakítást követő első versenyén, New Havenben ismét jó formában játszott, és sikerült megvédenie címét, sorozatban negyedszer megnyerve a tornát.[22][23]
A US Openen Nuria Llagostera Vivest, Arantxa Rust és Vania Kinget szettveszteség nélkül győzte le az első három fordulóban. A negyedik körben három szettben búcsúztatta Szvetlana Kuznyecovát,[24] majd a negyeddöntőben Andrea Petković ellen is nyert 6–1, 7–6(5)-re,[25] a döntőbe jutás azonban nem sikerült, mivel az elődöntőben 6–2, 6–4-re kikapott Serena Williamstől.[26]
Legközelebb Tokióban lépett pályára, ahol már a harmadik körben kiesett, miután három szettben vereséget szenvedett az észt Kaia Kanepitől.[27][28] Egy héttel később Pekingben ismét Kanepivel találkozott a harmadik körben, ezúttal azonban sikerült nyernie.[29] Következő mérkőzésén, a negyeddöntőben Flavia Pennetta volt az ellenfele, aki a döntő szettben 5–3-nál már a mérkőzésért adogathatott, de innen Wozniackinak még sikerült egyenlítenie, sőt, 6–5-nél már ő szerválhatott a meccsért. Végül rövidítésre került sor, amelyben Pennetta bizonyult jobbnak, 3–6, 6–0, 7–6(2)-ra megnyerve a fordulatos találkozót.[30][31]
Az év utolsó tornája a világbajnokság volt számára, ahol kisebb meglepetésre már a csoportkörben kiesett. Az első meccsén ugyan sikerült legyőznie Agnieszka Radwańskát,[32] utána viszont Vera Zvonarjovától[33] és Petra Kvitovától is vereséget szenvedett.[34]
A 2011-es szezonja valamivel gyengébbre sikerült, mint a 2010-es, ennek ellenére sikerült megőriznie világelsőségét, bár az előnye mindössze 115 pontra csökkent a világranglistán második helyen álló, kiváló szezont záró Kvitovával szemben.[35][36][37]
A szezon befejezése után, december 2-án Wozniacki bejelentette, hogy a 2012-es szezont Ricardo Sánchez spanyol edzővel fogja elkezdeni, akit a háttérbe vonuló édesapja javaslatára szerződtetett maga mellé.[38]
Edzés a 2012-es Indian Wells-i versenyen
A korábbi évekhez hasonlóan Sydney-ben kezdte a szezont, ahol Dominika Cibulková legyőzése után Agnieszka Radwańskától szenvedett vereséget három játszmában. Az Australian Openen szettveszteség nélkül búcsúztatta el Anastasia Rodionovát, Ana Tatisvilit, Monica Niculescut, majd Jelena Jankovićot. Mivel a világranglistán ekkoriban már nagyon kicsi volt az előnye az őt követőkkel szemben, s riválisai is jól szerepeltek a tornán, a negyeddöntőben feltétlenül győznie kellett volna a világelsőség megtartásához, Kim Clijsters azonban 6–3, 7–6(4)-tal kiejtette őt.[39] Összesen 67 héten át vezette a világranglistát,[39] a torna után visszacsúszott a negyedik helyre.[40] A kudarccal végződő versenyt követően mindössze két hónap közös munka után Wozniacki szakított Ricardo Sánchezzel, s visszatért édesapjához, hogy ismét vele készüljön a tornákra.[41]
Február közepén versenyzett legközelebb, s Dohában már az első mérkőzését elveszítette Lucie Šafářovával szemben. Dubajban játszmavesztés nélkül győzte le Simona Halepet és Ana Ivanovićot, az elődöntőben viszont 7–6(3), 7–5-re kikapott Julia Görgestől. Ezt követően Indian Wellsben lépett pályára, s Jekatyerina Makarovát két szettben, Sofia Arvidssont pedig három játszmában búcsúztatta, harmadik mérkőzésén azonban ezúttal is vereséget szenvedett, Ana Ivanovićtól kapott ki 6–3, 6–2-re. Mivel 2011-ben Wozniacki Dohában döntőt játszott, Dubajban és Indian Wellsben pedig megnyerte a versenyt, a korai vereségekkel nagyon sok pontot veszített a világranglistán, s visszaesett a hatodik helyre. Miamiban már jobban szerepelt, a negyeddöntőben 6–4, 6–4-re legyőzte Serena Williamset, az elődöntőben viszont 4–6, 6–2, 6–4-es vereséget szenvedett Marija Sarapovától. Az utolsó tavaszi kemény pályás versenyét Koppenhágában vívta, ahol az előző két esztendőhöz hasonlóan ekkor is eljutott a fináléig, de ezúttal 6–4, 6–4-re kikapott a német Angelique Kerbertől.
A salakos idényben Stuttgartban lépett először pályára, ahol a második fordulóban ismét Kerber győzte le őt. Madridban a harmadik, Rómában erőnyerőként a második körben esett ki, Serena Williamsszel, illetve Anabel Medina Garriguesszel szemben. A Roland Garros első fordulójában két szettben búcsúztatta Eléni Danjilídut, majd Jarmila Gajdošovát is legyőzte, a harmadik körben azonban három játszmában kikapott Kaia Kanepitől.
A füves szezonban csak kétszer lépett pályára, mivel előbb Eastbourne-ben Christina McHale-től, majd Wimbledonban Tamira Paszektől is már az első mérkőzésén vereséget szenvedett.
Az olimpián három mérkőzést sikerült megnyernie. Az első körben Anna Keothavongot (4-6, 6-3, 6-2), a másodikban Yanina Wickmayert (6-4, 3-6, 6-3), a harmadikban Daniela Hantuchovát (6-4, 6-1) múlta felül, de a negyeddöntőben kikapott Serena Williamstől (6-0, 6-3).
Az amerikai keménypályás szezon viszonylag jól sikerült neki. Montréálban az elődöntőig jutott, a későbbi győztes Petra Kvitová verte meg három játszmában. Cincinnatiben Anasztaszija Pavljucsenkovától kapott ki a harmadik fordulóban 6-4, 6-4-re. New Havenben az elődöntőig jutott, Marija Kirilenkótól kapott ki úgy, hogy 7-5, 1-0-s hátrányban volt, amikor fel kellett adnia a meccset. A US Openen némi meglepetésre már az első körben kikapott 6-2, 6-2-re Irina-Camelia Begutól.
A US Open utáni ázsiai keménypályás tornákon jól szerepelt. Szöulban sikerült megszereznie idei első tornagyőzelmét. A döntőben Kaia Kanepit múlta felül 6-1, 6-0-ra. Tokióban az elődöntőig jutott, Agnieszka Radwanska győzte le 6-4, 6-3-ra. Pekingben a harmadik körben kikapott Angelique Kerbertől (6-1, 2-6, 6-4).
Moszkvában megszerezte idei második győzelmét. 3. kiemeltként az első körben erőnyerő volt, a másodikban Urszula Radwanskát (6-1, 6-3), a negyeddöntőben a címvédő Dominika Cibulkovát (6-2, 6-7(1), 6-1), az elődöntőben Sofia Arvidssont (6-3, 6-7(4), 6-4), a döntőben az első kiemelt Samantha Stosurt (6-2, 4-6, 7-5) verte meg.
Az év végi világbajnokságra nem jutott ki, de tornagyőzelmei miatt meghívást kapott az év végi szófiai bajnokok tornájára. A csoportkörben nem talált legyőzőre. Az elődöntőben is győzött, majd csak a döntőben kapott ki Nadia Petrovától. Az évet a tizedik helyen zárta.
Junior Grand Slam döntői[szerkesztés]
Év végi bajnokságok döntői[szerkesztés]
WTA Tour Championships Doha, Katar
WTA Tournament of Champions, Szófia, Bulgária
* 2009-től megváltozott a tornák rendszere.
Az egymás mellett azonos színnel jelölt tornatípusok között nincs teljes mértékű megfelelés.
Nordea Nordic Light Open, Stockholm
Pilot Pen Tennis, New Haven
AIG Japan Open, Tokió
MPS Group Championships, Ponte Vedra Beach
Pilot Pen Tennis, New Haven
MPS Group Championships, Ponte Vedra Beach
e-Boks Sony Ericsson Open, Koppenhága
Pilot Pen Tennis, New Haven
Toray Pan Pacific Open, Tokió
Dubai Duty Free Tennis Championships, Dubaj
BNP Paribas Open, Indian Wells
Family Circle Cup, Charleston
e-Boks Sony Ericsson Open, Koppenhága
Pilot Pen Tennis, New Haven
KDB Korea Open, Szöul
BGL Luxembourg Open, Luxembourg
Malaysian Open, Kuala Lumpur
Toray Pan Pacific Open, Tokió, Japán
Hong Kong Open, Hongkong, Kína
Toray Pan Pacific Open, Tokió, Japán
FORTIS Championships Luxembourg, Luxembourg
Cellular South Cup, Memphis
Family Circle Cup, Charleston
Mutua Madrilena Madrid Open, Madrid
Collector Swedish Open, Båstad
María José Martínez Sánchez
US Open, New York
BNP Paribas Open, Indian Wells
WTA Tour Championships, Doha
Qatar Ladies Open, Doha
Porsche Tennis Grand Prix, Stuttgart
Qatar Airways Tournament of Champions, Szófia
BNP Paribas Open, Indian Wells
US Open, New York
Toray Pan Pacific Open Tokió
Porsche Tennis Grand Prix Stuttgart
Qatar Total Open Doha
Dubai Duty Free Tennis Championships, Dubaj, Egyesült Arab Emírségek
* 2009-től megváltozott a tornák rendszere. Challenger tornákat 2012-től rendeznek.
Az egymás mellett azonos színnel jelölt tornatípusok között nincs teljes mértékű megfelelés.
Cellular South Cup, Memphis
The Cellular South Cup, Memphis
Részvételei az év végi bajnokságokon[szerkesztés]
NK=nem szerzett kvalifikációt; CSK=csoportkör; ND=negyeddöntő; ED=elődöntő; D=döntő; GY=győztes.
* 2019. november 6-án
Az év felfedezettje (2008)
ITF World Champion (2010)
↑ Stuart Fraser: WOZNIACKI’S RIO FLAG DAY (angol nyelven). Daily Mail, 2016. június 30. (Hozzáférés: 2016. július 25.)
↑ Alex Macpherson: Wozniacki to retire following Australian Open (angol nyelven). WTA, 2019. december 6. (Hozzáférés: 2019. december 6.)
↑ Wozniacki has 'perfect' farewell: 'I had a dream...I made it happen' (angol nyelven). WTA, 2020. január 24. (Hozzáférés: 2020. január 24.)
↑ Wozniacki announces engagement to David Lee (angol nyelven). WTA, 2017. november 3. (Hozzáférés: 2017. november 4.)
↑ Caroline Wozniacki marries David Lee in Tuscany (angol nyelven). WTA, 2019. június 16. (Hozzáférés: 2019. június 17.)
↑ About Caro. Caroline Wozniacki hivatalos honlapja. [2010. május 27-i dátummal az eredetiből archiválva]. (Hozzáférés: 2011. november 12.)
↑ Caroline Wozniacki Biography And Game Analysis. onlinetennisinstruction.com. [2011. július 10-i dátummal az eredetiből archiválva]. (Hozzáférés: 2011. július 18.)
↑ Tim Curry: Roshardt and Wozniacki Claim Orange Bowl Title. ITF Tennis, 2005. december 12. (Hozzáférés: 2011. július 18.)
↑ Jeff Cooper: Caroline Wozniacki Profile. About.com. (Hozzáférés: 2011. július 18.)
↑ Eleanor Preston: Sidorenko And Pavlyuchenkova Score Debut Wins In Melbourne. ITF Tennis, 2006. január 29. (Hozzáférés: 2011. július 18.)
↑ 2008, Fed Cup Results, Group I. Fed Cup. (Hozzáférés: 2011. július 18.)
↑ Wozniacki Wins Third Title of Year in Tokyo. WTA Tennis, 2008. október 5. (Hozzáférés: 2011. július 18.)
↑ Tagadja a bundát a US Open döntőse. Telesport.hu, 2009. október 26. (Hozzáférés: 2011. július 18.)
↑ Wozniacki denies part in betting scandal. The Independent, 2009. október 26. (Hozzáférés: 2011. július 18.)
↑ Zvonareva in Charleston final as Wozniacki retires. Tennis.com, 2010. április 17. (Hozzáférés: 2011. július 18.)
↑ Ankle injury halts Wozniacki Charleston challenge. France24, 2010. április 17. (Hozzáférés: 2001. július 18.)[halott link]
↑ Caroline Wozniacki ankle injury - Charleston 2010. YouTube-videó, 2010. december 25. (Hozzáférés: 2011. július 18.)
↑ Lucie Safarova eliminates top seed Caroline Wozniacki from Stuttgart. Women's tennis blog, 2010. április 29. (Hozzáférés: 2011. július 18.)
↑ Head to head, Wozniacki vs Hantuchová. WTA Tennis. (Hozzáférés: 2011. június 7.)
↑ Wozniacki exits Bastad with shoulder injury. Toronto Sun, 2011. július 6. (Hozzáférés: 2011. augusztus 27.)[halott link]
↑ Wozniackis part company. The Copenhagen Post Online, 2011. augusztus 19. [2011. augusztus 26-i dátummal az eredetiből archiválva]. (Hozzáférés: 2011. augusztus 27.)
↑ Caroline Wozniacki, Queen Of New Haven. WTA Tennis, 2011. augusztus 27. (Hozzáférés: 2011. augusztus 28.)
↑ New Haven: Final Highlights. WTA Tennis, 2011. augusztus 27. [2011. szeptember 24-i dátummal az eredetiből archiválva]. (Hozzáférés: 2011. szeptember 1.)
↑ US Open 2011: Top seed Caroline Wozniacki beats Svetlana Kuznetsova. BBC Sport, 2011. szeptember 6. (Hozzáférés: 2011. november 12.)
↑ Wozniacki bests Petkovic, moves into semis. US Open, 2011. szeptember 8. [2011. szeptember 13-i dátummal az eredetiből archiválva]. (Hozzáférés: 2011. november 12.)
↑ Serena sweeps past Wozniacki. US Open, 2011. szeptember 10. [2011. szeptember 13-i dátummal az eredetiből archiválva]. (Hozzáférés: 2011. november 12.)
↑ Kanepi's Tokyo Revival Sends Wozniacki Out. WTA Tennis, 2011. szeptember 28. (Hozzáférés: 2011. november 12.)
↑ Wozniacki vs Kanepi Highlights (Tokyo 2011). YouTube-videó, 2011. október 1. (Hozzáférés: 2011. november 12.)
↑ Wozniacki vs Kanepi Highlights (Beijing 2011). YouTube-videó, 2011. október 8. (Hozzáférés: 2011. november 12.)
↑ Perfect Pennetta in Beijing – In the semis after beating Wozniacki (angol nyelven). La Gazzetta dello Sport, 2011. október 7. [2011. október 25-i dátummal az eredetiből archiválva]. (Hozzáférés: 2011. november 12.)
↑ Beijing: Pennetta vs. Wozniacki. WTA Tennis, 2011. október 7. [2012. január 13-i dátummal az eredetiből archiválva]. (Hozzáférés: 2011. november 12.)
↑ Istanbul: Wozniacki vs. Radwanska. WTA Tennis, 2011. október 25. [2011. október 28-i dátummal az eredetiből archiválva]. (Hozzáférés: 2011. november 12.)
↑ Aggressive Zvonareva Takes Out Wozniacki. WTA Tennis, 2011. október 26. (Hozzáférés: 2011. november 12.)
↑ Istanbul: Kvitova vs. Wozniacki. WTA Tennis, 2011. október 27. [2011. október 31-i dátummal az eredetiből archiválva]. (Hozzáférés: 2011. november 12.)
↑  (2011. október 31.) „Kvitova, Huber & Raymond Win Istanbul” (pdf). Notes & Netcords 35 (38), 1. o. (Hozzáférés ideje: 2011. november 12.)  [halott link]
↑ Ranking Watch: Caroline Closes Season On Top. WTA Tennis, 2011. november 8. (Hozzáférés: 2011. november 12.)
↑ Wozniacki Takes Home Year-End No.1 Again. WTA Tennis, 2011. október 26. (Hozzáférés: 2011. november 12.)
↑ Report: Caroline Wozniacki hires coach. ESPN Tennis, 2011. december 2. (Hozzáférés: 2011. december 2.)
↑ a b Australian Open 2012: Kim Clijsters beats Caroline Wozniacki. BBC Sport, 2012. január 24. (Hozzáférés: 2012. február 24.)
↑  (2012. január 30.) „WTA Singles Rankings” (pdf). Notes & Netcords 36 (4), 5. o. (Hozzáférés ideje: 2012. február 24.)  [halott link]
↑ Sanchez on firing: Wozniacki was confused. Tennis.com, 2012. február 1. (Hozzáférés: 2012. április 11.)
A Wikimédia Commons tartalmaz Caroline Wozniacki témájú médiaállományokat.
Caroline Wozniacki profilja a WTA oldalán
Caroline Wozniacki profilja az ITF oldalán
Caroline Wozniacki junior profilja az ITF oldalán
Caroline Wozniacki profilja a Fed-kupa oldalán
Caroline Wozniacki hivatalos honlapja
Monica Langley: Caroline Wozniacki: Tennis's Object of Fascination (angol nyelven). The Wall Street Journal - Dow Jones & Company, Inc., 2014. szeptember 24. (Hozzáférés: 2015. február 8.)
1. Chris Evert (1975/1985 – 260)
2. Evonne Goolagong (1976 – 2)
3. Martina Navratilova (1978/1987 – 331)
4. Tracy Austin (1980 – 22)
5. Steffi Graf (1987/1997 – 377)
6. Szeles Mónika (1991/1996 – 178)
7. Arantxa Sánchez Vicario (1995 – 12)
8. Martina Hingis (1997/2001 – 209)
9. Lindsay Davenport (1998/2006 – 98)
10. Jennifer Capriati (2001/2002 – 17)
11. Venus Williams (2002 – 11)
12. Serena Williams (2002/2017 – 319)
13. Kim Clijsters (2003/2011 – 20)
14. Justine Henin (2003/2008 – 117)
15. Amélie Mauresmo (2004/2006 – 39)
16. Marija Sarapova (2005/2012 – 21)
17. Ana Ivanović (2008 – 12)
18. Jelena Janković (2008/2009 – 18)
19. Gyinara Szafina (2009 – 26)
20. Caroline Wozniacki (2010/2018 – 71)
21. Viktorija Azaranka (2012/2013 – 51)
22. Angelique Kerber (2016/2017 – 34)
23. Karolína Plíšková (2017 – 8)
24. Garbiñe Muguruza (2017 – 4)
25. Simona Halep (2017/2019 – 64)
26. Ószaka Naomi (2019 – 25)
27. Ashleigh Barty (2019/2022 – 121)
28. Iga Świątek (2022 – 1)
A WTA világranglistán 1. helyezettek 1975. november 3. óta. Zárójelben: (első alkalom éve/utolsó alkalom éve – hetek száma (hét))
A 2022. április 4-től 1. helyezett vastagítva
(1971) Billie Jean King
Sablon:Australian Open, női egyes bajnokok
Az Australian Open női egyes bajnokai az „open erában”
(1968) Billie Jean King
(1977. jan.) Kerry Reid
(1977. dec.) Evonne Goolagong
A lap eredeti címe: „https://hu.wikipedia.org/w/index.php?title=Caroline_Wozniacki&oldid=23996189”
Junior Grand Slam-tornagyőztesek (tenisz)
Minden szócikk halott külső hivatkozásokkal
Szócikkek halott külső hivatkozásokkal 2018 novemberéből
Hivatkozás erre a változatra
Hogyan hivatkozz erre a lapra?
A lap utolsó módosítása: 2021. június 29., 14:48
A lap szövege Creative Commons Nevezd meg! – Így add tovább! 3.0 licenc alatt van; egyes esetekben más módon is felhasználható. Részletekért lásd a felhasználási feltételeket.